Yaponiya, Xitoy va Janubiy Koreya Tashqi ishlar vazirliklari rahbarlari 24-avgust kuni Tokioda uchrashadi

Yaponiya, Xitoy va Koreya Respublikasi Tashqi ishlar vazirlari 24-avgust kuni Yaponiya poytaxtida uchrashuv o‘tkazadi. Bu haqda Yaponiya tashqi siyosat boshqarmasi ma’lum qildi, deya xabar bermoqda “TASS”.

“TIV rahbarlarining uchrashuvi 24-avgust kuni Tokioda bo‘lib o‘tadi. Vazirlar, shuningdek, 23-avgust kuni kechqurun kechki ovqatni birga o‘tkazadi”, — deyiladi xabarda.
Ushbu muzokaralar uch tomonlama sammitga tayyorgarlikning bosqichlaridan biriga aylanishi lozim. Joriy yilning yanvarida Yaponiya bosh vaziri Sindzo Abe parlamentda so‘zlagan nutqida ushbu yilda oliy darajadagi shu kabi uchrashuvni o‘tkazishga erishish umidini bildirgan edi.
Oxirgi marta uchta mamlakat TIV rahbarlari 2015-yilning martida Seulda muzokaralar o‘tkazgan edi.